Nek wong-wong liya pada ngingu tawon anu nggo duwe-duwe thok, bapakku beda. Bapak kena diarani budidaya utawa ternak tawon. Bapak gawe kluthuk sekang blabag, wujude kothak sing gambak dibuka tutup terus nang njerone ana panggonan kangsine nggantung. Kangsi kuwe umahe tawon sing ana bolongane segi enem, nggo panggonan madu karo endhog tawon. Kluthuk gaweyane bapak dicagak nganggo glugu utawa kayu. Dadine kaya meja tapi sikile mung siji. Kabeh mau digawe dewek nang bapak, sebab seliyane guru bapak ya pinter nukang kayu.
